open-index/open-wikipedia-markdown huggingface dataset:
Imidasool

duimnael|links|Imidasool|90px
Die naam **Imidasool** is in 1887 geskep deur die Duitse chemikus Arthur Rudolf Hantzsch (1857–1935). Imidasool is 'n heterosikliese aromatiese verbinding met die chemiese formule . Dit word geklassifiseer as 'n diasool en het nie-aangrensende stikstofatome.

Imidasool is 'n wit of kleurlose vaste stof wat in water oplosbaar is en het matige basiese eienskappe. Die stof word soms in die pH-gebied van 6,2-7,8 as buffer gebruik. 

Baie natuurlike produkte, veral alkaloïede, bevat die imidasoolring. Hierdie imidasole deel die 1,3-C3N2-ring, maar het verskillende substituente. Hierdie ringstelsel is teenwoordig in belangrike biologiese boustene, soos histidien en die verwante hormoon histamien. Baie medisyne bevat 'n imidasoolring, soos sekere swamdodende middels, die stikstof-imidasool-reeks antibiotika en die kalmeermiddel "midazolam".

As dit met 'n pirimidienring versmelt word vorm dit 'n purien, wat die mees natuurlik voorkomend stikstofbevattende heterosiklus is.

## Struktuur en eienskappe 
Imidasool is 'n eenvlakkige, 5-ledige ring. Dit bestaan uit twee ekwivalente tautomeriese vorme, omdat waterstof aan die een of die ander stikstofatoom gebind kan word. Imidasool is 'n sterk polêre verbinding, soos blyk uit sy elektriese dipoolmoment van 3,67&nbsp;D. Dit is baie oplosbaar in water. Die verbinding word as aromaties geklassifiseer vanweë die teenwoordigheid van 'n vlak ring wat 6 π-elektrone bevat ('n paar elektrone van die geprotoneerde stikstofatoom en een uit elk van die oorblywende vier atome van die ring). Hier volg 'n paar resonansiestrukture van imidasool:
geen

Imidasool is amfoteries. Dit wil sê, dit kan funksioneer as 'n suur en as 'n basis. As suur is die pKa van imidasool 14,5, wat dit minder suur maak as Karboksielsure, fenole en imiede, maar effens meer suur as alkohole. Die suurproton is die een wat aan stikstof gebind is. Deprotonasie gee die imidasool-anioon, wat simmetries is. 

As 'n basis is die pKa van die gekonjugeerde suur (aangehaal as pKBH+ om verwarring tussen die twee te voorkom) ongeveer 7, wat imidasool ongeveer sestig keer meer basies maak as piridien. Die basiese gedeelte is die stikstof met die alleenpaar (en nie gebonde aan waterstof nie). Protonasie gee die imidasolium-katioon, wat ook simmetries is.

## Toepassings 
duimnael|Histidien, met imidasool-groep links|links|200px
Imidasool vind ook biochemiese aanwending in geïmmobiliseerde metaalioonaffiniteitschromatografie (IMAC), 'n chromatografie-tipe wat gebruik word vir die suiwering van proteïene wat met die aminosuur histidien gemerk is. In IMAC veranker hierdie groep die proteïen op die nikkelatome van die chromatografiese kolom. 'n Oplossing van imidasool word gebruik om die proteïen van die kolom los te spoel.

## Verwysings
Mercia

**Mercia** (Oud-Engels: *Miercna rīce*) was een van die magtigste van die sewe klein koninkryke in Engeland wat in die tydperk tussen die vestiging van Angel-Saksiese stamme in die 5de eeu n.C. en hulle vereniging tot die Koninkryk van Engeland in die vroeë 10de eeu bestaan het. Na hierdie sewe ryke word ook verwys as die Angel-Saksiese Heptargie.

Die Latynse benaming *Mercia* is afgelei van die Oud-Engelse *Mierce* of *Myrce* ("grensbewoners", "grensvolke"; vergelyk die Duitse term *mark*). Die koninkryk het die vallei beslaan wat deur die Trentrivier en sy syriviere gevorm is, 'n gebied wat tans as die Engelse Middellande bekendstaan. Tamworth in Staffordshire het sedert 584 as setel van Merciaanse konings gedien nadat koning Creoda hier 'n vesting laat bou het.

## Verwysings
Oliver Cromwell

**Oliver Cromwell** (1599–1658) was ’n Engelse militêre en politieke leier wat ten tyde van die Engelse Burgeroorlog die parlementêre weermag teen koning Karel I van Engeland gelei het. Nadat die koning verslaan is, het Cromwell ’n republiek uitgeroep en tot sy dood aan die hoof daarvan gestaan.

## Lewensloop 
duimnael|links|Standbeeld van Cromwell in Londen.

Oliver Cromwell is op 25 April 1599 in Huntingdon in die Koninkryk van Engeland gebore. Hy studeer eers aan die Huntingdon Grammar School en daarna aan die Sidney Sussex Kollege van die Universiteit van Cambridge. Dit was 'n nuwe, klein kollege waar hy oor sy Puriteinse idees kon praat. Sy pa sterf egter in 1617 en hy kon gevolglik nie afstudeer nie.

In 1628 word Cromwell 'n LP en 'n Puritein. Hy het die parlement in hul twis teen die koning ondersteun. Met die uitbreek van die Engelse Burgeroorlog was die koning se weermag sterker en beter voorbereid as die parlement se weermag. Cromwell het die parlementêre soldate help oplei en hulle het kort daarna gevegte begin wen. Die parlement het uiteindelik geseëvier, wat Cromwell in 'n posisie van mag gelaat het.

Ná die koning se teregstelling is 'n republiek, bekend as die Gemenebes van Engeland, uitgeroep. 'n Staatsraad is aangestel om sake te bestuur, met Cromwell as 'n lid daarvan. Sy ware magsbasis was egter in die weermag gesetel.

In 1652 het Cromwell Ierland oorgeneem. Baie geskiedkundiges glo dat Cromwell 'n etniese suiwering teen die Ierse Katolieke uitgevoer het. Cromwell wou hê dat die Ierse Katolieke uit Oos-Ierland na die noordweste moes trek.

'n Nuwe grondwet, bekend as *The Instrument of Government* het Cromwell in 1653 as lewenslange *Lord Protector* (staatshoof en beskermheer) aangestel. Hy het die mag gehad om parlemente aan te stel en te ontbind.

In 1657 het die parlement Cromwell die kroon aangebied. Hy het ses weke oor die aanbod nagedink, maar dit verwerp. Hy is daarna weer seremonieel by Westminster Hall as *Lord Protector* uitgeroep (die keer met groter magte).

Cromwell het vermoedelik malaria gehad, wat hy waarskynlik tydens sy eerste veldtog teen Ierland opgedoen het. Hy is op 3 September 1658 in Whitehall (op die herdenking van sy oorwinnings by Dunbar en Worcester) oorlede.

Cromwell is deur sy seun Richard as *Lord Protector* opgevolg. Richard het egter nie die ondersteuning van die parlement of die weermag gehad nie en moes in 1659 bedank, wat die protektoraat tot 'n einde gebring het. 'n Jaar later het die parlement Karel II van Engeland (Karel I se seun) as koning aangestel.

## Verwysings 
## Eksterne skakels 
*
Noël Coward

**Sir Noël Coward** (1899–1973) was ’n Britse akteur, sanger en skrywer van liedjies en toneelstukke. Hy was bekend vir sy flambojante persoonlikheid en komiese stukke, soos *Private Lives* en *Blithe Spirit*, en sy komiese liedjie *Mad Dogs and Englishmen*.

## Lewensloop 
upright=.57|duimnael|links|Coward in sy tienerjare

Noël Peirce Coward is op 16 Desember 1899 in Teddington in die Verenigde Koninkryk gebore. As kind woon 'n dansakademie in Londen by en maak sy verhoogdebuut op elf. Hy begin in sy tienerjare om dramas te skryf en het uiteindelik meer as 50 toneelstukke gepubliseer. Hy het ook honderde liedjies gekomponeer en meer as 'n dosyn musikale teaterstukke gelewer.

Tydens die Tweede Wêreldoorlog het Coward vrywillig by die Britse propagandakantoor in Parys gewerk. Hy was ook by die Geheime Diens betrokke en het sy invloed probeer gebruik om die Amerikaanse publiek en regering te oorreed om Brittanje te help.

Coward is in 1969 tot ridder geslaan en ontvang in 1972 'n eredoktorsgraad van die Universiteit van Sussex. Hy het ook 'n Tony-prys vir sy lewenslange bydrae ontvang. Die voormalige Albery-teater (oorspronklik die *New Theatre*) in Londen is in 2006 in sy eer na die Noël Coward Teater vernoem.

Coward is op 26 Maart 1973 aan 'n hartaanval in Blue Harbor, Jamaica oorlede. Hy was 73 jaar oud.

## Toneelstukke 
duimnael|Coward met Norman Hackforth op klavier tydens 'n optrede in 1944.

* *The Better Half* (1922)
* *The Queen was in the Parlour* (1922)
* *The Vortex* (1924)
* *Hay Fever* (1925)
* *Easy Virtue* (1925)
* *This Was a Man* (1926)
* *Private Lives* (1930)
* *Cavalcade* (1931)
* *Design For Living* (1933)
* *Tonight at 8:30* (1935–1936)
* *Present Laughter* (1939)
* *This Happy Breed* (1939)
* *Blithe Spirit* (1941)
* *Peace in Our Time* (1947)
* *South Sea Bubble* (1951)
* *Quadrille* (1952)
* *Nude with Violin* (1956)
* *Look After Lulu!* (1959)
* *Waiting in the Wings* (1960)

## Musiekblyspele en revues 
* *London Calling!* (1922)
* *On With The Dance* (1924)
* *This Year Of Grace* (1927)
* *Bitter Sweet* (1928)
* *Words And Music* (1932)
* *Conversation Piece* (1933)
* *Operette* (1937)
* *Set to Music* (1939)
* *Sigh No More* (1945)
* *Pacific 1860* (1946)
* *Ace Of Clubs* (1949)
* *After The Ball* (1953)
* *Sail Away* (1959)
* *The Girl Who Came To Supper* (1963)

## Verwysings 
## Eksterne skakels 
* 
*
Bill Skarsgård

**Bill Istvan Günther Skarsgård** (gebore 9 Augustus 1990) is 'n Sweedse akteur, bekend vir sy rolle in *Simple Simon*, *Allegiant*, *It*, en *Hemlock Grove*.

## Vroeë lewe 
Skarsgård is gebore op 9 Augustus 1990 in Vällingby, Swede, as die seun van die akteur Stellan Skarsgård en sy eerste vrou, My Sonja Marie Agnes. Bill het sewe broers en susters: Alexander, Gustaf, Sam, Valter, Ossian, Kolbjörn, en Eija. Drie van hulle, Alexander, Gustaf, en Valter, is ook akteurs. Ossian en Kolbjörn is halfbroers van 'n latere huwelik tussen Stellan Skarsgård en Megan Everett.

## Loopbaan 
In 2011 is Skarsgård genomineer vir 'n Guldbagge Toekenning vir sy hoofrol as Simon in *Simple Simon*.

In 2012 wen hy die Europese Filmakademie se Shooting Stars-toekenning op die ouderdom van 21.

In April 2014 verskyn Skarsgård op die voorblad van *Hero,* 'n tweejaarlikse mansmode-en-kultuurtydskrif, gefotografeer deur Hedi Slimane. In die uitgawe het sy pa met hom 'n onderhoud gevoer. Hy speel as Matthew in die wetenskapfiksieriller *The Divergent Series: Allegiant* (2016), sy eerste groot Amerikaanse fliek.

In Junie 2016 het Skarsgård die gewilde gruwelskurk *Pennywise the Dancing Clown* gespeel, in die komende 2017-film *It* ná 'n ander akteur, Sal Poulter, as gevolg van ander projekte die rol nie meer kon voltooi nie.

In Julie 2017 is daar aangekondig dat Skarsgård 'n gereelde rol in *Castle Rock* gaan speel as 'n jong man met 'n ongewone regsprobleem.

## Filmografie 
### Rolprente
### Televisie 
## Verwysings 
## Eksterne skakels 
* 
* 
*
Outonome gebied

duimnael|400px|Lande met ten minste een outonome gebied

'n **Outonome gebied** is 'n gebied wat tot 'n bepaalde land behoort, maar sy eie wette en gewoonlik ook sy eie regering het, wat nogtans beperkte bevoegdhede besit.

Buitelandse betrekkinge en nasionale verdediging is gewoonlik aan die sentrale regering van die land voorbehou. Watter ander bevoegdhede die outonomie gebied het kan wissel van gebied tot gebied. Dit kan byvoorbeeld wees dat dit 'n ander amptelike taal het, soos in die geval van die Faroëreilande.
Shaker Museum Mount Lebanon

Die **Shaker Museum | Mount Lebanon**, tans geleë in New Lebanon, is in 1950 deur John S. Williams, Sr. op sy plaas in Old Chatham in die Amerikaanse deelstaat New York gestig. 

Die huidige museum en navorsingsbiblioteek dek die geskiedenis van die Shakers, meer formeel bekend as die United Society of Believers in Christ's Second Appearing, 'n charismatiese Protestantse denominasie wat deur Ann Lee en haar volgelinge in 1774 in Amerika gestig is en daar 'n tiental utopiese nedersettings gevestig het. Die museum se versamelings van voorwerpe en boeke behandel die daaglikse lewe en kultuur van Shaker-gemeenskappe in 'n outentieke historiese omgewing.

Williams het vanaf die 1930's gereeld besoeke gebring aan destyds aktiewe Shaker-gemeenskappe om voorbeelde van hul kunswerke, nywerhede, huislike lewe en godsdienstige voorwerpe te koop en te versamel. Sy benadering was dié van van 'n antropoloog wat met sy werk die agteruitgang van 'n beskawing gedokumenteer het. Dikwels het Shakers hom aktief gesteun en versamelstukke aan hom geskenk.

Vandag word die Shaker Museum se versameling van voorwerpe en biblioteek met meer as 56&nbsp;000 items as die omvattendste versameling oor die Shakers en as 'n primêre bron vir navorsing deur wetenskaplikes en kurators beskou. Sedert 1972 is die museum deur die Amerikaanse Vereniging van Museums (*American Association of Museums*) geakkrediteer.

In 2004 het die museum die eienaar en bestuurder van die North Family-terrein in Mount Lebanon Shaker Village geword, met elf oorblywende Shaker-geboue op 30 akkers wat deel uitmaak van die *Mount Lebanon Shaker National Historic Landmark*-distrik. 'n Bykomende 61 akkers, die sogenaamde North Pastures-weivelde, is in 2014 aangekoop. Die historiese Shaker-nedersetting word deur die Shaker Museum ontwikkel om sy versamelings te huisves en programme vir die breë publiek aan te bied.

## Eksterne skakels 
* Shaker Museum | Mount Lebanon
Japannese nasionale sokkerspan

Die **Japannese nasionale sokkerspan** (Japannees: サッカー日本代表 *Sakkā Nippon Daihyō*) is 'n span sokkerspelers wat Japan in internasionale wedstryde verteenwoordig, soos die Sokker-Wêreldbeker of die Asiese Beker.

Die eerste wedstryd wat hulle gespeel het was op 9 Mei 1917 toe hulle met 0-5 teen China verloor het.
Stedelike gebied

[duimnael|Die [Randstad.]]

'n **Stedelike gebied** of **urbane gebied** is 'n gebied wat ten opsigte van sy omgewing 'n verhoogde graad van verstedeliking vertoon.
  
Daar is stedelike gebiede in talle grootte en vorms. Dit kan 'n enkele stad wees wat in vergelyking met sy omgewing groot is soos Bloemfontein, of dit kan 'n enkele agglomerasie wees soos Brussel, of 'n reeks agglomerasies of konurbasie soos die Randstad in Nederland of Gauteng in Suid-Afrika. Die begrip *stedelike gebied* word selfs gebruik om te verwys na groter gebiede soos dele van Wes-Europa wat Nederland, Vlaandere en die weste van Duitsland soos die Roergebied omspan, of die “BosWash” wat 'n groot deel van die noordooste van die Verenigde State omvat. 

## Vervoer 
[duimnael|links|Die [Gautrain.]]

Die groot krag van n stedelike gebied is dat die bewoners binne hierdie gebied groot interaksie met mekaar ondergaan. Die tradisionele stad het op verkeer te voet gesteun. Die mense het gewoonlik binne 'n radius gebly wat hulle in 'n half uur kan loop, ongeveer drie kilometer. Groter stedelike gebiede het daarom net kan ontstaan deurdat hulle met trein, bus of ander motorvoertuig oor groter afstande het kan beweeg. Die  vervoermiddels het daardeur die interaksie tussen baie meer mense moontlik gemaak en dit het ook ekonomiese groei bevorder. Die vervoerstelsel van die stedelike gebied is dus van essensiële belang.

## Ekologie 
Stedelike gebiede is ekologies dikwels baie arm en kan stedelike hitte-eilande vorm.

## Bronne 
* 

## Sien ook 
* Agribuurt
* Stad
* Verstedeliking
Suid-Afrikaanse Lugmag-gedenkteken

duimnael|SALM-gedenkteken te Swartkop, Pretoria

Die **Suid-Afrikaanse Lugmag-gedenkteken** herdenk almal wat hulle lewe in oorlogs- sowel as vredestyd in diens van die lugmag verloor het.

Hierdie monument is 'n 5&nbsp;km suid van Pretoria, by , dus net suid van die Voortrekkermonument en Fort Schanskop. Dit lê op Bay’s Hill en bied 'n mooi uitsig oor die Lugmagbasis Swartkop.

Die hoë konstruksie bestaan uit drie vleuels wat op verskillende hoeke teenoormekaar staan en mekaar gedeeltelik oorvleuel. So skep dit die indruk van 'n vliegtuig. Dit staan op 'n driehoekige sterpatroon. Tussen die vleuels is 'n saal  met  ererolle en 'n senotaaf op 'n skarlakenrooi ster. Op die drie sye van die senotaaf staan onderskeidelik “Per adua ad astra”, “They shall mount up with wings as eagles” en “Vinniger as arende was hulle, sterker as leeus”. In een van die vleuels is 'n klein kapel en om die monument is 'n park  met 'n amfiteater, gedenkstene en 'n gedenkmuur met nisse vir urne. Twee vlae wapper by die monument, naamlik die landsvlag en die vlag van die lugmag.

Die gedenkteken is op 1 September 1963 deur staatspresident C.R. Swart onthul.

SAAF Memorial exterior.jpg|
SAAF Memorial Flypast-001.jpg|
SAAF Memorial interior.jpg|
SAAF-Memorial-Roll of Honour-001.jpg|

## Bibliografie 
* de Kock, Victor: So fair a land – South Africa. Pretoria: Union Booksellers, s.j.
* Standard Encyclopaedia of Southern Africa, deel 1. Kaapstad: Nasou, 1970.
* allatsea.co.za
* www.saafa.co.za
Bensonitriel

**Bensonitriel** is die nitriel van benseen.

Dit is 'n kleurlose, olierige vloeistof. Dit het 'n amandelgeur en 'n bitter smaak. Die belangrikste kommersiële gebruik vir bensonitriel is die sintese van bensoguanien, wat 'n derivaat van melamien is en in beskermende bedekkings en gietharse gebruik word. Dit word gebruik as tussenproduk vir rubberchemikalieë; oplosmiddel vir nitrielrubber, spesialiteitslakke, en baie harse en polimere, en vir baie watervrye metaalsoute. Dit vind toepassing as 'n veelsydige voorloper vir baie derivate. Dit koördineer met oorgangsmetaalatome om komplekse te vorm wat as sintetiese tussenprodukte optree.

## Vervaardiging 
Dit kan op verskillende maniere vervaardig word:

## Natuurlike voorkoms
Daar word berig dat bensonitriel in verskeie voedselsoorte voorkom:

*Brasiliëneut (*Bertholletia excelsa*) 
*Haselneut (*Corylus avellano*)
*Kaas
*Verskeie soorte vis
*Cherimoya (*Annona cherimolia* Mill.) 
*Heuning
**Cinnamomum* spesies 
*Katsuobushi (gedroogde bonito)
*Kakao 
*Melk en melkprodukte
*Grondboontjies (*Arachis hypogaea* L.) 
*Tamatie (*Lycopersicon esculentum* Mill.)
*Vark 
*Trassi (gekook)
*Aartappel (*Solanum tuberosum* L.)

## Verwysings
Carel Boshoff IV

**Carel Boshoff IV** (gebore 1963) is 'n Suid-Afrikaanse politikus en 'n stigter van Orania en was tussen 2007 en 2019 voorsitter van die Orania Beweging.

In die verlede was Boshoff ook 'n joernalis by *Beeld*, 'n aanbieder van die TV-program *Dwarsklap* op KykNET, 'n lid van die Groep van 63, en die president van die Vryheidstigting. 

## Publikasies 
* *NP van Wyk Louw en die derde Afrikaner*, FAK

## Sien ook 
* Carel Boshoff
* Orania

## Verwysings 
## Eksterne skakels 
* Orania se leiers
Klipper

[duimnael|links|220px|Ontwerp vir maksimum-snelheid - die Britse teeklipper *[Cutty Sark* (1869) se skeepsromp]]
duimnael|'n Kwaai storm steek op tydens een van die Amerikaanse klipper *Flying Cloud *se vaarte rondom Kaap HoornJames E. Buttersworth: *The American Clipper Flying Cloud running before a gale off Cape Horn*. Skildery (1854), olie op doek, 20x32 duim
'n **Klipper** was 'n baie vinnige seilskip wat teen die middel van die 19de eeu ontwikkel is om premiumprys-goedere en betalende passasiers op belangrike oorsese seeroetes soos die Klipperroete, meestal rondom Kaap Hoorn en Kaap die Goeie Hoop, te vervoer. Hulle is as lang en smal, byna seiljagagtige skepe ontwerp, met drie maste, 'n betreklik groot seiloppervlak en 'n raseil. Hul doelwit was om beperkte hoeveelhede vrag in die kortste moontlike tyd na hul bestemmings te vervoer.

Klippers is hoofsaaklik op Britse en Amerikaanse skeepswerwe ontwerp en gebou, alhoewel sommige van dié seilskepe ook op werwe in Frankryk, Brasilië, Nederland en elders ontstaan het. Klippers het op alle oseane gevaar, maar is veral ingespan op handelsroetes tussen die Verenigde Koninkryk en sy kolonies in die ooste, op transatlantiese handelsroetes, en op die roete tussen New York en San Francisco rondom Kaap Hoorn - 'n vaarroete wat veral tydens die Kaliforniese goudstormloop gewild was. In Nederland is klippers vanaf die 1850's gebou vir die teehandel en vervoer van passasiers na Java.

Die bloeitydperk van klippers het in 1843 begin met die stygende vraag na tee uit China wat in die kortste moontlike tyd afgelewer moes word. Die goudstormlope in Kalifornië (1848) en Australië (1851) het die behoefte aan die vinnige vervoer van delwerpassasiers laat ontstaan. Die ontwikkeling van stoomskepe, wat nie meer op sterk waaiende winde soos die Suidelike Halfrond se Roaring Forties tussen die 40ste en 50ste breedtegrade en gunstige seestrominge aangewese was nie, en die opening van die Suezkanaal in 1869 en die Panamakanaal in 1914 het klippers oorbodig gemaak.

## Verwysings
Departement van Kuns en Kultuur

Die **Departement van Kuns en Kultuur** is een van die departemente van die Suid-Afrikaanse regering. Dit bevorder, ondersteun, ontwikkel en beskerm kunste, kultuur en erfenis van Suid-Afrika. Die erfenisterreine, museums en monumente van die land word ook deur hierdie departement bestuur. Die politieke hoof van die departement is die Minister van Sport, Kuns en Kultuur; sedert 2014 is dit Nathi Mthethwa.

In die nasionale begroting van 2010 het die departement 'n toewysing van 2&nbsp;406,7 miljoen rand gekry en het 461 werknemers gehad.

## Sien ook 
* Kommissie vir die bevordering en beskerming van die regte van kulturele, godsdienstige en taalkundige gemeenskappe

## Verwysings 
## Eksterne skakels 
* Die departement van Kuns en Kultuur se amptelike webwerf
Radio Orania

**Radio Orania** is 'n Suid-Afrikaanse gemeenskapsradiostasie in die Noord-Kaap. Die radiostasie bedien die gemeenskap van Orania, 'n dorp in die Noord-Kaap, hoewel ontvangs moontlik so ver as Hopetown strek.

Programme word uitgesaai in Afrikaans, vanaf 5 vm tot 10 nm. Programme bevat 40% musiek en 60% spraak.

Wanneer Radio Orania nie uitsaai nie, word Pretoria FM uitgesaai.

Die radiostasie het begin uitsaai op 12 April 2008, nadat sy voorganger *Radio Club 100* gesluit is deur OKOSA. Die stasie word net deur vrywilligers beman en tel meer as 50 bydraers.

Programme sluit voorlesings van Afrikaanse letterkundige werke soos Mikro se *Ruiter in die nag* in. 'n 13-jarige skolier van Orania Volkskool het in 2009 die plaaslike nuus gehaal, toe sy hoorspel oor die Slag van Majuba deur die stasie uitgesaai is.

## Luistertal 
## Sien ook 
* Media in Orania

## Verwysings 
## Eksterne skakels 
* SAARF Webwerf
Arcade Fire

**Arcade Fire** is 'n Amerikaans-Kanadese indie-rockgroep uit Montreal, Quebec wat uit Win Butler en sy vrou Régine Chassagne, Win se jonger broer William Butler, Richard Perry, Tim Kingsbury en Jeremy Gara bestaan. Die groep se huidige line-up sluit tydens konserttoere ook die vroeëre kernlid Sarah Neufeld, Tiwill Duprate en Stuart D. Bogie in.

## Groeplede 

Arcade fire mg 7193.jpg|Win Butler
Arcade Fire-IMG 7608.jpg|Régine Chassagne
Arcade fire mg 7375.jpg|Richard Reed Parry
Arcade fire mg 7179.jpg|William Butler
Arcade Fire-IMG 7574.jpg|Tim Kingsbury
Arcade fire mg 7263.jpg|Jeremy Gara

## Ateljeealbums 
* Funeral (2004)
* Neon Bible (2007)
* The Suburbs (2010)
* Reflektor (2013)
* Everything Now (2017)
* We (2022)
* Pink Elephant (2025)
Dawsoniet

**Dawsoniet** is 'n mineraal met die formule .
Dit is 'n laetemperatuur-hidrotermale mineraal.
 
## Kristalstruktuur 
Aluminium het 'n oktaëdriese koördinasie van vier hidroksied-ione (op 1,86 A) en twee suurstofatome (op 1,95 A). Natrium het vier suurstomatome (op 2,47 A) en twee hidrosied-ione (op 2,39 A). Daar is taamlik kort afstande tussen die waterstofatome van hidroksied-ione en die suurstofatome van die plat driehoekige karbonaat-ione.

## Verwysings
Dwergneushoringvoël

Die **Dwergneushoringvoël** (*Lophoceros camurus*) is 'n neushoringvoëlspesie in die Bucerotidae-familie.
Dit word verspreid in sentraal-Afrika aangetref in Angola, Benin, Kameroen, Sentraal Afrikaanse Republiek, Republiek van die Kongo, Demokratiese Republiek van die Kongo, Ivoorkus, Ekwatoriaal-Guinee, Gaboen, Ghana, Guinee, Liberië, Nigerië, Sierra Leone, Suid-Soedan en Uganda.

## Sien ook 
* Alfabetiese lys van Suid-Afrikaanse voëls
* Lys van Suid-Afrikaanse voëls (gegroepeer)
* Lys van Suider-Afrikaanse voëls volgens wetenskaplike name

## Verwysings
Von der Deckense neushoringvoël

**Von der Deckense neushoringvoël** (*Tockus deckeni*) is 'n neushoringvoëlspesie wat in Oos-Afrika voorkom. Die naam is 'n eerbetoon aan die Duitse ontdekkingsreisiger Karl Klaus von der Decken (1833-1865), wat die voël ontdek het tydens sy ekspedisie op die berg Kilimanjaro.

## Beskrywing 
Von der Deckense neushoringvoël word 43-51&nbsp;cm lank. Dit het 'n wit bors met egalige swart vlerke, dus sonder stippels of strepe. Die mannetjie het 'n helderrooi snawel met 'n ivoorkleurige uiteinde, terwyl die wyfie se snawel swart is.

Tockus deckeni (female) -Antwerp Zoo-8.jpg|Wyfie - swart snawel
Tockus deckeni (Male) -Antwerp Zoo-8.jpg|Mannetjie - helderrooi snawel

## Verspreiding en leefgebied 
Von der Deckense neushoringvoël kom voor in 'n aantal lande in Oos-Afrika, by name Ethiopië, Somalië en sentraal-Tanzania. Dit is ook 'n tipiese soort van die droë gebiede van Kenia. Sy leefgebied bestaan uit droë struikgewas, oop bosgebiede met acacias en rivierbegeleidende bos. Sy roep, 'n aanhoudende "wot, wot....", is karakteristiek. 

## Status 
Hierdie voël verskyn as "nie bedreig" op die IUBN-rooilys.

## Sien ook 
* Alfabetiese lys van Suid-Afrikaanse voëls
* Lys van Suid-Afrikaanse voëls (gegroepeer)
* Lys van Suider-Afrikaanse voëls volgens wetenskaplike name

## Verwysings
Oostelike geelbekneushoringvoël

Die **Oostelike geelbekneushoringvoël** (*Tockus flavirostris*), is 'n neushoringvoëlspesie in die Bucerotidae-familie wat in Oos-Afrika voorkom. Dit word aangetref in Djibouti, Eritrea, Ethiopië, Kenia, Somalië, Suid-Soedan, Tanzanië en Uganda. Dit lyk soortgelyk aan die Suidelike geelbekneushoringvoël, maar het swartkleurige vel rondom die oë, nie pienkerig nie.

## Status 
Hierdie voël verskyn as "nie bedreig" op die IUBN-rooilys.

## Sien ook 
* Alfabetiese lys van Suid-Afrikaanse voëls
* Lys van Suid-Afrikaanse voëls (gegroepeer)
* Lys van Suider-Afrikaanse voëls volgens wetenskaplike name

## Verwysings
Nasionale Aksie

Die **Nasionale Aksie** (Engels: National Action) was 'n kortstondige Suid-Afrikaanse politieke party. Die party is gestig deur Cassie Aucamp toe hy die Afrikaner-Eenheidsbeweging (AEB) in die 2003 verlaat het. Die AEB, saam met ander Afrikaner partye, het op die punt gestaan saam te smelt met die Vryheidsfront, om so gesamentlik deel te neem aan die 2004-verkiesing. Die Nasionale Aksie, wat volgens homself Afrikaner-belange sou ondersteun, het 'n aparte party gebly. 

Die party het meegeding in die 2004-verkiesing, maar het geen setels in die Nasionale Vergadering van Suid-Afrika of enige van die provinsiale wetgewers gewen nie. Die party het 15,804 stemme gekry. Dit was 0,1% van die totale aantal stemme. 

Die party het nie deelgeneem aan die algemene verkiesings in 2009 nie.

## Sien ook 
* Vryheidsfront Plus

## Verwysings
Ubuntu Party

Die **Ubuntu Party** is 'n Suid-Afrikaanse politieke party wat gestig is deur die skrywer en liedjieskrywer Michael Tellinger. Die party is gebaseer op die beginsels van Ubuntu. Die party het homself ten doel gestel werkloosheid heeltemal uit te wis deur die Suid-Afrikaanse Reserwebank te sluit en dit te vervang dit met 'n Volksbank wat rente-vrye lenings sal verstrek en die bou van massiewe openbare werke sal finansier. Ook wil die party elektrisiteit van Eskom gratis maak. Volgens die party is dit onregverdig om te betaal vir elektrisiteit. Aangesien die staat Eskom besit, word dit volgens die Ubuntu Party deur die mense van Suid-Afrika besit. Hulle is ook van plan geheel ontslae te raak van die owerheidsdienste.

Die party het op nasionale vlak deelgeneem aan die algemene verkiesing van 2014. Die tweede op die lys van kandidate was Stephen Goodson, wat ook die leier is van die Afskaffing van Inkomstebelasting en -Rente Party en 'n voormalige direkteur van die Suid-Afrikaanse Reserwe Bank is. Goodson is omstrede vir sy Holocaust-ontkenning.

In 'n plasing op sosiale media in 2020 het die party opgemerk dat hulle nie meer aktief in die politiek is nie en sedert 2016 nie aan 'n verkiesing deelgeneem het nie.

## Verkiesingsuitslae 
### Nasionale verkiesings 
### Munisipale verkiesings 
## Verwysings
Berryiet

**Berryiet** is 'n mineraal met die formule Pb3(Ag,Cu)5Bi7S16. Dit kom voor as grys tot blougrys monokliniese prismas. Dit is ondeursigtig en het 'n metaalglans. Dit het 'n Mohs-hardheid van 3,5 en 'n relatiewe digtheid van 6.7. Dit is die eerste keer in 1965 geïdentifiseer deur die gebruik van X-straaldiffraksie deur die mineraloog Leonard Gascoigne Berry (1914–1982). Dit word in die Park- en San Juan provinsies in Colorado gevind. Dit kom voor in sulfieddraende kwartsare in Colorado en met siderietryke krioliet in Ivigtut, Groenland.

## Kristalstruktuur
Berryiet kristalliseer in 'n ingewikkelde monokliniese struktuur. Dit bestaan uit plate van vier lae swaelione wat afwissel met 'n laag koper en swael met koper in 'n effens verwronge driehoekige koördinasie. Die plate het 'n struktuur wat soos PbS s'n lyk. Daar is twee silwerposisies wat in die binnekant van die plaat geleë is en 'n amper lineêre koördinasie het. Al drie Pb-posisies het 'n agtvoudige koördinasie van 'n effens asimmetriese tweevoudige gekapte trigonale prisma. Daar is sewe bismutposisies.  

## Sien ook 
* Mineraal
* Relatiewe digtheid
* Mohs se hardheidskaal
* X-straaldiffraksie

## Verwysings 
* Webmineral data
* Mindat with location data
* Mineral Data Publishing – PDF
Nsutiet

Die mineraal **nsutiet** is 'n mangaanoksied met 'n chemiese formule: (Mn4+1−xMn2+xO2-2x(OH)2x waar x = 0.06-0.07).
Dit word in die meeste groot mangaanafsettings aangetref en is die eerste keer in Nsuta, Ghana, ontdek. Sedertdien is dit wêreldwyd gevind. Nsutiet is 'n dowwe mineraal met 'n hardheid van 6,5-8,5 en 'n gemiddelde relatiewe digtheid van 4,45. Nustiet word gebruik as 'n katode in sink-koolstof batterye, maar sintetiese mangaanoksied is geleidelik besig om dit te vervang.

## Sien ook 
* Mineraal
* Relatiewe digtheid
* Mohs se hardheidskaal
* X-straaldiffraksie

## Verwysings
Kommissie vir die bevordering en beskerming van die regte van kulturele, godsdienstige en taalkundige gemeenskappe

Die **Kommissie vir die bevordering en beskerming van die regte van kulturele, godsdienstige en taalkundige gemeenskappe** (**KGT-Kommissie**) is 'n onafhanklike instelling uit hoofstuk 9 van die Suid-Afrikaanse Grondwet. Die kommissie kry sy mandaat uit die Grondwet van Suid-Afrika en die Wet vir die Kommissie vir die bevordering en beskerming van die regte van kulturele, godsdienstige en taalkundige gemeenskappe, wet 19 van 2002.

## Mandaat 
Die Kommissie se mandaat is om "die respek vir en die beskerming van die regte van kulturele, godsdienstige en linguistiese gemeenskappe te bevorder." Die kommissie se taak is ook om vrede, vriendskap, menslikheid, verdraagsaamheid, nasionale eenheid onder en binne kulturele, godsdienstige en taalgemeenskappe te ontwikkel op die grondslag van gelykheid, nie-diskriminasie en vrye assosiasie. Die kommissie moet ook pa staan vir die bevordering van genoegdoening van historiese erfenisse en onregverdige omstandighede en die erkenning van gemeenskapsrade.

## Visie en missie 
Die visie van die KGT-kommissie is "om 'n verenigde Suid-Afrikaanse nasie te skep, wat die kulturele, godsdienstige en taalkundige regte van al die diverse gemeenskappe beskerm". Sy missie is om die regte van kulturele, godsdienstige en taalkundige gemeenskappe te beskerm en te bevorder.

## Kommissarisse 
Op 2 April 2014 is die 12 nuwe kommissarisse van die KGT-kommissie ingesweer by die Konstitusionele Hof. Dit was 'n gevolg van hul benoeming deur President Jacob Zuma op grond van artikel 11(4) en 13(1) van die KGT-kommissie-wet van 2002. Die kommissarisse is benoem met ingang van 1 Maart 2014 vir 'n periode van 5 jaar. Die inhuldigingseremonie is gelei deur Regter Edwin Cameron. Die twaalf lede van die KGT-kommissie is tans:

* Prof. Luka David Mosoma (Voorsitter)
* Dr. Sylvia Mamohapi Pheto (Ondervoorsitter)
* Dr. Muneer Abduroaof
* Mnr. Renier Stephanus Schoeman
* Mnr. Sicelo Emmanuel Dlamini
* Mnr. Mandla Langa
* Me. Sheila Khama
* Prof. Pitika Ntuli
* Me. Ramokone Kgatla
* Me. Tsholofelo Mosala
* Me. Nomalanga Tyamzashe
* Dr. Nokuzola Mndende.

## Sien ook 
* Godsdiens in Suid-Afrika

## Verwysings 
## Eksterne skakels 
* Amptelike webwerf van die KGT-kommissie
Orania (dokumentêr)

***Orania*** is'n 2012 Duitse dokumentêr geskryf en geregisseer deur Tobias Lindner. Die film bied 'n insig in die sosiale omstandighede in die Afrikaner-dorp Orania in die Noord-Kaap, Suid-Afrika. Die film ondersoek kulturele identiteit en die lyn tussen selfbeskikking en diskriminasie. Op 12 April 2012 is die lokprent vrygestel. Die rolprent het sy bekendstelling op 28 September 2012 by die Raindance Film Festival in Londen beleef. Daar het die dokumentêr meegeding in die kategorie *Beste Dokumentêr*.

## Sinopsis 
In die dorpie Orania vorm 800 Afrikaners 'n onafhanklike gemeenskap. Hul dorp is private eiendom (gekoop in 1990) en hulle leef onafhanklik van multikulturele Suid-Afrika. Die afskaffing van apartheid, die verhoging van misdaadvlakke, werkloosheid en sosiale druk het gelei tot 'n klein migrasiegolf na die dorp. In Orania fokus die inwoners op die behoud van hul gedeelde kultuur. Die inwoners bly in die dorp vanweë hul kulturele ideale of vir die dorp se veiligheid en geleenthede, en ander bly uit desperaatheid.

## Verwysings 
## Eksterne skakels 
*
Fabianiet

**Fabianiet** is 'n boraatmineraal met die chemiese formule CaB3O5(OH). Dit is kleurloos met 'n wit streep, en die kristalle is monoklinies prismaties. Dit is deursigtig en fluoreserend, met 'n glasagtige glans. Dit is nie radioaktief nie. Fabianiet het 'n hardheid van 6 op die Mohs-skaal, en is vernoem na Hans-Joachim Fabian, 'n Duitse geoloog.

## Sien ook 
* Mineraal
* Relatiewe digtheid
* Mohs se hardheidskaal

## Verwysings 
* Webmineral Entry
* Mineral Handbook
* 
*
Ottreliet

{{Mineraalkas
|naam= Ottreliet
|formule= (Mn,Fe,Mg)2Al4Si2O10(OH)4
|kategorie= Neso-silikate
|hardheid= 6-7 
|kleur= Pistachio groen
|glans= Glasagtig tot adamantyn
|ligdeurlatenheid= Deurskynend
|relatiewe digtheid= 3.5
|digtheid= 3.52g.cm3
|molgewig=490.11
|splyting= {001} perfek; {110} waarskynlik
|pleochroïsme=sigbaar
|Strunz simbool= 09.AF.85
|vertweelinging=Polisinteties, {001}
|beeld1=Ottrelite-41820.jpg
}}

**Ottreliet** is 'n tipe chloritoïed. Die empiriese formule is (Mn,Fe,Mg)2Al4Si2O10(OH)4.
Dit is 'n neso-silikaat, (vanaf die Grieks νῆσος nēsos, eiland), is waar geïsoleerde -tetraëdra deur interstituele katione verbind word. Met ander woorde, die tetraëdra is glad nie direk aan mekaar verbind nie, maar al vier bene van die −tetraëder word deur middel van katione met ander [SiO4]4− tetraëdra verbind.

## Sien ook 
* Silikaatminerale
* Mineraal
* Relatiewe digtheid
* Mohs se hardheidskaal

## Verwysings
Nissoniet

{{Mineraalkas
|naam= Nissoniet
|formule= Cu2Mg2(PO4)2(OH)2·5H2O
|kategorie=Fosfaatminerale
|vernoem na=William H. Nisson (1912–1965), die ontdekker van die mineraal.
|Dana klassifikasie= 
|hardheid= 2½ 
|kristalsisteem= Monoklinies
|kristalklas= Prismaties
|Simmetrie=*C2/c*
|kleur= Blougroen
|glans= 
|ligdeurlatenheid= 
|streep= ligte groen
|relatiewe digtheid= 2.73
|digtheid= 
|molgewig=
|splyting={100}
|optiese eienskap=tweassig
|dubbelbreking= Twee-assig (+)
|pleochroïsme=sigbaar
|Strunz simbool= 8.DC.05
|onsuiwerhede= 
|eenheidsel= a =
|beeld1=Nissonite-132872.jpg
|teks1=Nissoniet vanaf die Iron Monarch oopgroef, Iron Knob, Middleback Bergreeks, Eyre skiereiland, Suid-Australië.
|verwysings= 
}}

**Nissoniet** is 'n baie skaars koperfosfaatmineraal met 'n chemiese formule van Cu2Mg2(PO4)2(OH)2·5H2O. Dit kristalliseer in die monokliniese kristalstelsel, tipies as korste, tabellêre kristalle en diamantvormige kristalle. Die kleur is blougroen, en het 'n ligte groen streep, 'n Mohs hardheid van 2,5 en 'n relatiewe digtheid van 2.73. Kliewing is {100} (duidelik). Nissoniet is in 1966 ontdek en is vernoem na William H. Nisson (1912–1965). Dit is afkomstig van die Llanada kopermyn, naby Llanada, San Benito Co, Kalifornië.

## Sien ook 
* Mineraal
* Relatiewe digtheid
* Mohs se hardheidskaal

## Verwysings 
* Webmineral data
* Handbook of Mineralogy
* Mindat with location data
Knebeliet

**Knebeliet** is 'n neso-silikaatmineraal, 'n mangaanryke variëteit van fayaliet met formule (Fe, Mn) 2SiO4. Dit vorm donkergroen ortorombiese kristalle. Dit word aangemeld vanaf 'n verskeidenheid plekke in Swede, sowel as Suid-Afrika, Rusland, Brits-Columbië, New Hampshire en Rhode Island (VSA).

## Sien ook 
* Silikaatminerale
* Mineraal
* Relatiewe digtheid
* Mohs se hardheidskaal
* Fayaliet
* Olivien
* Neso-silikate

## Eksterne skakels 
* Mindat locality info
Klipperroete

[duimnael|Die Klipperroete, soos dit deur seilskepe op hul roete tussen [Engeland en Australië en Nieu-Seeland bevaar is]]
Die **Klipperroete** was die tradisionele roete wat klipperskepe op hul vaarte tussen Europa en bestemmings in die Verre Ooste, Australië en Nieu-Seeland gevolg het. Die vaarroete is gebaseer op die ouer Nederlandse Brouwerroete wat skepe op hul vaart tussen die Kaap die Goeie Hoop en die Indonesiese eiland Java bevaar het.

Die Klipperroete het van wes na oos deur die Suidelike Oseaan geloop waar seilskepe voordeel kon trek uit sterk waaiende winde, die sogenaamde Stormbreedtes tussen die 40ste en 50ste breedtegrade. Baie skepe het in die stormsterktewinde en onstuimige see op die tuiswaartse roete na Europa vergaan, veral as hulle Kaap Hoorn verby geseil het.

Nogtans was die Klipperroete tot in die laat 19de eeu die belangrikste handelsroete ter wêreld waarop goedere soos tee, wol en porselein saam met pos vervoer is. Indrukwekkende smal seilskepe met betreklik groot seiloppervlakte en weinig diepgang is deur skeepswerwe ontwerp om die uitdagings langs die roete die hoof te kan bied en die seereis in die kortste tyd te voltooi, soos die befaamde Britse teeklipper *Cutty Sark* wat in opdrag van die entrepreneur John Willis in die laat 1860's deur die Skotse werf *Scott and Linton * in Dumbarton gebou is. 

'n Aantal internasionale ontwikkelinge het in die 1840's 'n behoefte geskep om kompakte premiumprys-goedere en betalende passasiers vinnig na hul bestemmings te vervoer: die ontdekking van goud in Kalifornië in 1848 en Australië in 1851, die Verenigde Koninkryk se instemming om Amerikaanse handelsmaatskappye en rederye tot die winsgewende teehandel toe te laat, en die Krimoorlog tussen 1853 en 1856 waartydens verskeie seegebiede as oorlogsones omseil moes word.

Die ontwerpers van klippers kon, net soos kapteins en navigeerders, voordeel trek uit die gevorderde kennis van wêreldwye seestromings en windpatrone. Die vinnigste klipperskepe, soos die *Flying Cloud*, kon die roete vanaf die Amerikaanse Noordooste na San Francisco, rondom Kaap Hoorn, in 89 dae voltooi - in teenstelling met gewone skepe se vaartyd van 200 dae. In die teenoorgestelde rigting het klippers vanaf Londen na Sydney, rondom die Kaap die Goeie Hoop, die seereis in honderd dae voltooi. Die* Cutty Sark* was die rekordhouer op dié roete met 72 dae.

As kommersiële seeroete het die Klipperroete met die koms van stoomskepe en die opening van die Suez- (in 1869) en Panamakanale (in 1914) in onbruik verval. As die vinnigste seilroete om die wêreld speel dit egter steeds 'n belangrike rol vir 'n verskeidenheid bekende wedvaarte soos die *Around Alone* en *Vendée Globe*.

## Verwysings
Suidelike rooibekneushoringvoël

Die **Suidelike rooibekneushoringvoël** (*Tockus rufirostris*) is 'n neushoringvoëlspesie in die Bucerotidae-familie. Dit kom algemeen voor in die savanne en halfdorre boomveld van Suider-Afrika. In die droë boswoude van westelike Namibië word 'n nabyverwante spesie, die Damararooibekneushoringvoël, aangetref. Die Suidelike rooibekneushoringvoël is 38 – 45&nbsp;cm lank en weeg 100 – 170&nbsp;g. In Engels staan die voël bekend as die *Southern red-billed hornbill*.

## Gewoontes 
Die voël se roep bestaan uit 'n reeks versnellende note: *kuk kuk kuk...* wat eindig in 'n crescendo van dubbelnote, *kuk-we kuk-we*. Anders as ander rooibekneushoringvoëls lig hulle nie hul vlerke op tydens die pronkroep nie.

## Verspreiding 
Dit word aangetref in Malawi en Zambië tot in die suide van Angola, noordoostelike Namibië, Botswana, Zimbabwe, oostelike Eswatini en noordelike Suid-Afrika (Transvaal en Noord-Natal).

## Fotogalery 

Tockus rufirostris, Chobe NP, Botswana 1.jpg|Duidelike rooi snawel
Tockus rufirostris Okavango 3.jpg|'n Jongeling sit op 'n tak in die Okavangodelta 
Red-billed Hornbill (Tockus erythrorhynchus) 1.jpg|*T. erythrorhynchus* soek na eetgoed op die grond

## Sien ook 
* Alfabetiese lys van Suid-Afrikaanse voëls
* Lys van Suid-Afrikaanse voëls (gegroepeer)
* Lys van Suider-Afrikaanse voëls volgens wetenskaplike name

## Bron 
* *Sasol Voëls van Suider-Afrika.* Struik Nature. Vierde Uitgawe 2011.
Rooibekneushoringvoël

*Noordelike rooibekneushoringvoël (Somalië en noordoos-Tanzanië)
*Suidelike rooibekneushoringvoël (Suider-Afrika)
*Damararooibekneushoringvoël
Gero Kurat

** Gero Kurat** (1938 – 2009) was 'n meteorietnavorser en kurator van die meteoriet-versameling by die Weense Natuurhistoriese Museum.
Die mineraal kuratiet is in 2014 na hom vernoem.

## Verwysings 
* Mineralienatlas
Kanton (Frankryk)

'n **Kanton** is in Frankryk die kiesdistrik waaruit die raadslede van die departementale rade gekies word.

Sedert die hervorming in 2015 is die aantal Franse kantonne van 4&nbsp;035 tot 2&nbsp;054 teruggebring.
Caryophyllales

Die **Caryophyllales** is 'n orde van blomplante (eudikotiele).

Die orde bevat talle vetplante en een van die onderskeidende kenmerke is dat hulle betalaïene besit. Dit is pigmente wat na die genus *Beta* genoem is en die wortel van die beet sy kenmerkende kleur verleen. Hulle het dikwels aanpassings aan ekstreme omstandighede soos droë gebiede, grond wat alkalies is of baie sout of min voedingstowwe bevat. Talle Caryophyllales is CAM-plante of C4- pleks van C3-plante en sommiges is selfs karnivoor. Hierdie aanpassings het waarskynlik meer as een keer ontstaan.

## Families 
Families wat tot hierdie orde behoort is:

* Aizoaceae
* Amaranthaceae
* Anacampserotaceae
* Cactaceae
* Caryophyllaceae
* Limeaceae
* Lophiocarpaceae
* Nyctaginaceae
* Plumbaginaceae
* Polygonaceae
* Portulacaceae
* Tamaricaceae

## Verwysings
George Fox

duimnael|George Fox
**George Fox** (* Julie 1624, † 13 Januarie 1691) was 'n Engelse *Dissenter* (religieus-andersdenkende) en stigter van die Genootskap van Vriende, algemeen bekend as die Kwakers of Vriende.

Fox, wat as die seun van 'n wewer in Leicestershire gebore is, het in 'n tyd van groot maatskaplike omwentelinge en oorlog geleef. Met sy voorstel vir 'n ongewone en onwrikbare benadering tot die Christelike geloof het hy in opstand gekom teen godsdienstige en wêreldlike owerhede. As andersdenkende Christelike preker het Fox dwarsdeur Brittanje gereis en was dikwels blootgestel aan religieuse vervolging deur die owerheid wat sy oortuigings met wantroue bejeën het.

In 1669 het Fox met Margaret Fell getrou, die weduwee van een van sy meer welvarende ondersteuners en 'n leidende Vriend. Fox het sy predikwerk vervolgens grootliks uitgebrei en besoeke aan Noord-Amerika en die Lae Lande gebring. Tussen sy reise is hy meer as een jaar in 'n tronk aangehou. Die laaste dekade van sy lewe het Fox in Londen deurgebring waar hy die uitbreiding van die Kwakerbeweging georganiseer het.

Terwyl sy godsdienstige beweging deur sommige geringgeskat is, het ander soos William Penn en Oliver Cromwell Fox met respek bejeën. Fox het sy laaste rusplek in Quaker Gardens, Islington, Londen gevind.
Sol Invictus

duimnael|Sol Invictus en Mithras
**Deus Sol Invictus** (die onoorwonne songod) was 'n belangrike songod wat in die tydperk van die Romeinse Keiserryk die grootste mededinger van die Christendom was, toe die Mithras-kultus reeds in betekenis verminder het.

Die verering van die songod in Rome was baie oud. Marcus Terentius Varro (116 - ong. 26 v.C.) het reeds geskryf dat die boere naas Jupiter en Tellus veral Sol en Luna (die son en die maan) vereer het.  
Die christendom van die tyd voor Konstantyn die Grote probeer soms om die ikonografie van Sol Invictus te assimileer deur Jesus nes Sol voor te stel met strale wat van sy kop skyn in 'n *biga* ('n strydwa met twee perde) wat hoog in 'n geel hemel voortbeweeg. 

## Galery 

Arte romana, disco col sole invitto, 2 secolo.JPG|Skyf met Sol Invictus
Sol Invictus staue in Milan Archeology Museum IMG 4874 1.JPG|Beeldjie van Sol Invictus
Split Archaeological Museum (10420235586).jpg|Sol Invictus met sy stralende kroon
TRAIANUS RIC II 329 - 789919.jpg|Munt van Trajanus met Sol Invictus

## Verwysings
Kuratiet

**Kuratiet** is 'n mineraal wat vernoem is na dr. Gero Kurat (1938–2009), 'n meteorietnavorser en kurator van die Meteoriet-versameling by die Weense Natuurhistoriese Museum, is in 2014 erken as 'n nuwe mineraal deur die Kommissie oor Nuwe Minerale, Nomenklatuur en Klassifikasie in 2014 vanaf 'n klein meteorietmonster.

Kuratiet is 'n ino-silikaat met 'n chemiese formule Ca2(Fe2+5Ti)O2[Si4Al2O18], met 'n trikliniese kristalstelsel, en 'n pinakoïdale kristalklas.

## Sien ook 
* Silikaatminerale
* Ino-silikate
* Mineraal
* Relatiewe digtheid
* Mohs se hardheidskaal
* Meteoriet

## Verwysings 
## Eksterne skakels 
* Mineralienatlas
* Kuratite: New Mineral Discovered in Meteorite
Jacksonse neushoringvoël

[duimnael|links|Mannetjie, Baringomeer, [Kenia]]
**Jacksonse neushoringvoël** (*Tockus jacksoni*) is 'n neushoringvoëlspesie in die Bucerotidae-familie. Dit word slegs in Noord- en Wes-Kenia en Noordoos-Uganda aangetref. Behalwe vir digte wit kolletjies, is dit moontlik 'n subspesie van Von der Deckense neushoringvoël.

## Sien ook 
* Alfabetiese lys van Suid-Afrikaanse voëls
* Lys van Suid-Afrikaanse voëls (gegroepeer)
* Lys van Suider-Afrikaanse voëls volgens wetenskaplike name

## Verwysings 
## Eksterne skakels
Vickers F.B.5

Die **Vickers F.B.5** was 'n Britse dubbeldekker, tweesitplek vegvliegtuig wat tydens die Eerste Wêreldoorlog diens gedoen het. Dit het die bynaam *Gun Bus* gehad. Hierdie vliegtuig is ontwikkel uit die *Vickers Destroyer*, een van die eerste vegvliegtuie. Dit was ontwerp volgens 'n spesifikasie van die Britse Admiraliteit vir 'n vliegtuig wat met masjiengewere toegerus is. Dit was inderdaad ook die eerste Britse vliegtuig wat met 'n masjiengeweer toegerus was. Dit is 'n tweesitplekontwerp met 'n stootskroefenjin. Met geen skroef aan die voorkant nie was die voorste sitplek toegeken aan die verkenner/boordskutter terwyl die vlieënier agter hom gesit het.

Die eerste van die vliegtuie het in Februarie 1915 aan die Wes-Front aangekom maar no 11 Eskader van die *Royal Flying Corps* het eers op 25 Julie 1915 in Frankryk arriveer. Dit was die eerste eskader wat vir die stryd toegerus was, en wel met die *Vickers F.B.5*. Alhoewel die vliegtuig sterk en stadig was het die vlieëniers gou geleer om die Fokker Eindecker te vermy waar moontlik. 'n Paar maande later is die vliegtuig onttrek van aktiewe diens en slegs vir opleiding gebruik.

## Tegniese besonderhede 
## Sien ook 
* Lys van vegvliegtuie

## Bron 
* Crosby, Francis: *THE WORLD ENCYCLOPEDIA OF FIGHTERS & BOMBERS*. 2015.
Lanarkiet

Die mineraal **Lanarkiet** is 'n oksidasie-produk van die mineraal galeniet. Lanarkiet is 'n vorm van loodsulfaat met 'n chemiese formule Pb2(SO4)O.
Dit is oorspronklik by Leadhills in die Skotse streek van Lanarkshire gevind, vandaar die naam. Dit vorm wit of liggroen, naaldvormige monokliniese prismatiese kristalle, gewoonlik mikroskopies in grootte.

## Sien ook 
* Sulfaatminerale
* Mineraal
* Relatiewe digtheid
* Mohs se hardheidskaal

## Verwysings 
* Webmineral
* Mindat
Quaker Gardens

**Quaker Gardens** kan verwys na:

* Quaker Gardens, Islington, die vroeëre Kwaker-begraafplaas vlakby Bunhill Fields, Londen
* Quaker Gardens, New Jersey, 'n nie-geïnkorporeerde nedersetting
Hollandiet

**Hollandiet** (chemiese formule: Ba(Mn4+6Mn3+2)O16 is 'n oksiedmineraal. Dit is die barium-mangaan (III) eindlid van die Coronadiet-groep.
'n Mineraal met die chemiese samestelling BaMn4+6Fe3+2O16, wat die eerste keer in die Kajlidongri-myn in die Jhabua-distrik in Madhya Pradesh, Indië, aangetref is, het die naam hollandiet gehad totdat dit as ferrihollandiet herklassifiseer is deur die Internasionale Mineralogiese Vereniging in 2012. Ferrihollandiet is die barium-yster (III) eindlid van die Coronadiet-groep.

## Sien ook 
* Oksiedminerale
* Mineraal
* Relatiewe digtheid
* Mohs se hardheidskaal

## Verwysings
Geologiese Vereniging van Suid-Afrika

Die **Geologiese Vereniging van Suid-Afrika (GVSA)** is 'n geleerde vereniging vir geologiese wetenskap wat in 1895 gestig is, en is dus een van die oudste van sodanige verenigings in Afrika. Die GVSA publiseer die portuur-geëvalueerde (Engels: peer reviewed) wetenskaplike joernaal, die *Suid-Afrikaanse Tydskrif vir Geologie* en ken jaarliks die Draper-gedenkmedalje (ter ere van David Draper) toe om prestasie in geologie te erken en die Des Pretorius-gedenkprys (ter ere van Desmond Pretorius) om buitengewone werk op ekonomiese geologie in Afrika te erken.

## Eksterne skakels 
* Geological Society of South Africa website
* *South African Journal of Geology* website